b'\n_START_ARTICLE_\nAustin Powers \xe2\x80\x93 Agenten som kom ut av fryseren\n_START_SECTION_\nHandling\n_START_PARAGRAPH_\nAustin Powers, en superspion fra 1960-tallet, og hans erkefiende Dr. Evil, begge spilt av komiker Mike Myers, har st\xc3\xa5tt opp mot hverandre flere ganger gjennom ti\xc3\xa5ret. I 1967 plasseres Dr. Evil i en kryogenisk fryser slik at han kan gjenoppst\xc3\xa5 i en tid der han ikke er forventet. Austin Powers blir ogs\xc3\xa5 plassert i en kryogenisk fryser, i tilfelle hans egenskaper trengs i fremtiden. Da de blir hentet fram igjen i 1997 for \xc3\xa5 kjempe mot hverandre igjen, m\xc3\xa5 duoen tilpasse seg 1990-tallet, noe som f\xc3\xb8rer til en rekke komiske situasjoner._NEWLINE_Da nyheten om Dr. Evils tilbakekomst kommer ut, blir Austin ting opp igjen. Han f\xc3\xa5r en partner, Vanessa Kensington (Elizabeth Hurley), som skal hjelpe ham \xc3\xa5 takle 90-\xc3\xa5rene. Partnerne drar avsted med Austins privatjet til Las Vegas, der de tror Dr. Evil holder til._NEWLINE_I mellomtiden diskuterer Dr. Evil og hans medsammensvorne hvordan de skal ta over verden. F\xc3\xb8rst foresl\xc3\xa5r han at de kan f\xc3\xa5 det til \xc3\xa5 se ut som om Prins Charles har et forhold p\xc3\xa5 si, slik at han og Prinsesse Diana skiller seg, men Number 2 forteller at dette allerede har skjedd. S\xc3\xa5 foresl\xc3\xa5r Dr. Evil \xc3\xa5 lage hull i ozonlaget slik at antallet tilfeller av hudkreft \xc3\xb8ker, men Number 2 forteller at ogs\xc3\xa5 dette har allerede hendt. De blir til slutt enige om \xc3\xa5 stjele et atomv\xc3\xa5pen og holde verden som gissel. _NEWLINE_Vanessa og Austin drar til Dr. Evils hovedkvarter, der de sniker seg inn og ender opp med \xc3\xa5 bli fanget. Dr. Evil \xc3\xb8nsker \xc3\xa5 ta livet av dem ved \xc3\xa5 senke dem i et basseng med haier som har laserstr\xc3\xa5ler p\xc3\xa5 hodet, men siden laserstr\xc3\xa5ler ikke funker s\xc3\xa5 bra, og haien er en utrydningstruet dyreart, ender de opp med et basseng med kj\xc3\xb8ttetende sj\xc3\xb8\xc3\xb8rret isteden. De greier \xc3\xa5 r\xc3\xb8mme, men f\xc3\xb8r de stikker f\xc3\xa5r de med seg verdifull informasjon om Dr. Evils planer._NEWLINE_De finner til slutt Dr. Evil i det han er i ferd med \xc3\xa5 sette planen til verks. Dr. Evil greier \xc3\xa5 stikke av, og trykker med det samme p\xc3\xa5 en knapp som skal f\xc3\xb8re til at hovedkvarteret hans blir sprengt i luften. Vanessa og Austin greier s\xc3\xa5vidt \xc3\xa5 komme seg ut i tide.'